Ir-Regolament tal-Kummissjoni (KEE) Nru 2723/90
tal-24 ta' Settembru 1990
li jibdel il-kodiċijiet stabbiliti fuq il-bażi tan-nomenklatura tat-Tariffa Doganali Komuni fis-seħħ fil-31 ta' Diċembru 1987 ma' dawk stabbiliti fuq il-bażi tan-nomenklatura magħquda f'ċerti Regolamenti li jirrigwardaw il-klassifika tal-oġġetti
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u tal-istatistika u dwar it-Tariffa Doganali Komuni [1], kif l-aħħar emendat bir-Regolament (KEE) Nru 2472/90 [2], u b'mod partikolari -Artikolu 15 tiegħu,
Billi r-Regolament tal-Kunsill (KEE) Nru 950/68 tat-28 ta' Ġunju 1968 dwar it-Tariffa Doganali Komuni [3], imħassar bir-Regolament(KEE) Nru 2658/87, stabbilixxa n-nomenklatura tat-Tariffa Doganali Komuni fuq il-bażi tal-Konvenzjoni tal-15 ta' Diċembru 1950 dwar in-nomenklatura għall-klassifika tal-oġġetti fit-tariffi doganali;
Billi l-Kummissjoni adottat numru ta' Regolamenti li jirrigwardaw il-klassifika tal-oġġetti fin-nomenklatura tat-Tariffa Doganali Komuni fuq il-bażi tar-Regolament (KEE) Nru 97/69 tal-Kunsill tas-16 ta' Jannar 1969 dwar il-miżuri li jridu jittieħdu sabiex in-nomenklatura tat-Tariffa Doganali Komuni tiġi applikata b'mod uniformi [4], imħassar bir-Regolament tal-Kunsill (KEE) Nru 2658/87;
Billi r-Regolament (KEE) Nru 2658/87 stabbilixxa nomenklatura għall-oġġetti, imsejħa n-nomenklatura magħquda, li, simultanjament, tilħaq il-ħtiġiet tat-Tariffa Doganali Komuni u tal-istatistika barranija tal-Komunità, u hija msejsa fuq il-Konvenzjoni Internazzjonali dwar id-Deskrizzjoni Armonizzata tal-Oġġetti u s-Sistema tal-Kodifika, li tieħu l-post tal-Konvenzjoni tal-25 ta' Diċembru 1950;
Billi Artikolu 15(1) tar-Regolament (KEE) Nru 2658/87 jistabbilixxi illi l-kodiċijiet u d-deskrizzjonijiet tal-oġġetti stabbiliti fuq il-bażi tan-Nomenklatura Magħquda jridu jieħdu l-post ta' dawk stabbiliti fuq il-bażi tan-nomenklatura tat-Tariffa Doganali Komuni fis-seħħ fil-31 ta' Diċembru 1987;
Billi dawn ir-Regolamenti għadhom ta' sinnifikat prattiku u li t-traspożizzjoni tagħhom ma trid tinvolvi l-ebda bidla ta' sustanza għandhom jiġu emendati kif jixraq u b'hekk jikkumplimentaw serje inizjali ta' regolamenti li kienu ġew adottati bir-Regolament tal-Kummissjon (KEE) Nru 646/89 [5],
ADOTTAT DAN IR-REGOLAMENT:
Artikolu 1
Fir-Regolamenti elenkati fil-kolonna 1 tal-Anness, li jirreferu għall-oġġetti deskritti fil-kolonna 2, il-kodiċijiet imsejsa fuq in-nomenklatura tat-Tariffa Doganali Komuni fil-kolonna 3 għandhom jiġu mibdula bil-kodiċijiet imsejsa fuq in-Nomenklatura Magħquda elenkati fil-kolonna 4.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fl-24 ta' Settembru 1990.